කෙසේ වෙතත්, ඉදිරි මහ මැතිවරණයට අදාළ වෙනත් කරුණු කිහිපයක් අද සාකච්ඡා කිරීමට බලාපොරොත්තු වන බව සභාපතිවරයා සඳහන් කළා.පාර්ලිමේන්තුව විසුරුවා හැරීම සහ ජුනි 20 වනදා මහමැතිවරණයට දින නියම කිරීමට එරෙහිව ගොනුකර තිබූ පෙත්සම් විභාගයට නොගෙනම ප්‍රතික්ෂේප කිරීමටයි අගවිනිසුරුවරයා ප්‍රමුඛ පංච පුද්ගල ශ්‍රේෂ්ඨාධිකරණ විනිසුරු මඩුල්ල ඊයේ ඒකමතිකව තීන්දු කළේ.ඉන් අනතුරුව, ගත යුතු ක්‍රියාමාර්ග තීරණය කිරීම සඳහා මැතිවරණ කොමිසමේ රැස්වීම පැවැත්වෙන්නේ අද පස්වරුවේයි.එමෙන්ම, මහ මැතිවරණයේ මනාප අංක නිකුත් කිරීමේ ගැසට් නිවේදනය සකස් කර අවසන් බව රජයේ මුද්‍රණාලායාධිපතිනි ගංගානි ලියනගේ ප්‍රකාශ කළා.